
ПАСПОРТ НА  ДВУСЕМЕСТРИАЛЕН ОБЩООБРАЗОВАТЕЛЕН УЧЕБЕН КУРС

	СИГНАТУРА:

GENB029
	НАИМЕНОВАНИЕ НА КУРСА:

Естетика и теория на изкуството


	ХОРАРИУМ: 60


	ЧАСОВЕ ЗА СЕДМИЦА: 2


	БРОЙ  КРЕДИТИ: 6
	ФАКУЛТЕТ: ФБО


	ЛЕКТОР:              Проф. д-р Лидия Денкова


	ФОРМИ НА ОБУЧЕНИЕ

	РЕДОВНО
	


	ЧАСОВЕ АУДИТОРНИ ЗАНИМАНИЯ:
	ПИСМЕНИ РАБОТИ:

	
	ПЪРВИ СЕМЕСТЪР
	ВТОРИ СЕМЕСТЪР
	
	ПЪРВИ СЕМЕСТЪР
	ВТОРИ СЕМЕСТЪР

	ЛЕКЦИИ
	20
	20
	АНОТАЦИЯ, РЕЗЮМЕ
	да
	да

	ПРАКТИЧЕСКИ ЗАНИМАНИЯ  
	10
	10
	РЕФЕРАТ
	да
	да

	
	
	
	КУРСОВА РАБОТА 


	Да – Философско есе
	да
Философско есе

	
	
	
	ПРЕЗЕНТАЦИЯ
	да
	да

	
	
	
	
	
	


	ФОРМИ ЗА ПРОВЕРКА И ОЦЕНКА НА ЗНАНИЯ И УМЕНИЯ

	ТЕКУЩО ОЦЕНЯВАНЕ:

	
	ПЪРВИ СЕМЕСТЪР*
	ВТОРИ СЕМЕСТЪР


	УЧАСТИЕ В ПРАКТИЧЕСКИТЕ ЗАНИМАНИЯ
	a 30 %
	d 50 %

	ПИСМЕНИ РАБОТИ (анотация, резюме, реферат, курсова работа, презентация и др.)
	b 50 %
	e 50 %

	ТЕСТОВЕ
	c 20 %
	f %

	
	
	

	ФИНАЛЕН ИЗПИТ
:

	ПИСМЕН ИЗПИТ: s 40 %
	ПРЕДВАРИТЕЛНО ПОДГОТВЕНА ПИСМЕНА РАБОТА: t 20 %
	УСТЕН ИЗПИТ: u
20 %
	ТЕКУЩА ОЦЕНКА: v
20 %

	УСЛОВИЯ, ПРИ КОИТО СТУДЕНТ МОЖЕ ДА СЕ ОСВОБОДИ ОТ ФИНАЛЕН ИЗПИТ ИЛИ ОТ ЧАСТ ОТ ФИНАЛНИЯ ИЗПИТ:

1. Студентите се освобождават от финален изпит, когато имат текуща оценка, формирана от най-малко три компонента: Писмена работа, включително презентация по зададена тема; участие в практическите занимания; тест от края на първия семестър.
2. Студентите се освобождават от част от финалния изпит, когато са реализирали самостоятелна работа в извънаудиторно време и имат минимум 50% присъствие и участие в аудиторните часове.

3. Студентите се освобождават от част от финалния изпит, когато са участвали в екип със задача на групова презентация.




АНОТАЦИЯ НА КУРСА:

Курсът се състои от 60 аудиторни часа, разпределени в три тематични блока за два семестъра. Първият и вторият тематичен блок са с теоретична насоченост и засягат най-важните етапи и автори в естетиката, спецификата на естетическото знание с неговите основни понятия, факти и реалии, относими към широка сфера на научни области. Като централно се извежда понятието Красиво. Третият тематичен блок обхваща последователно видовете изкуства и техните връзки. Курсът има уводен характер и се надгражда над общото образование на студентите, придобито главно в хуманитарния цикъл на средното образование. Чрез достъпно изложени въпроси и тълкувания курсът цели създаването на интердисциплинарни умения за широко и свързано разглеждане на проблеми, общи за науките, изкуствата, всекидневния опит и модерната комуникационна среда. Във фокуса са поставени философската естетика, нейните исторически проблематизации, включително като теория на изкуството, съвременните дебати за сферата на естетическото и съдбата на съвременното изкуство. Особена задача на курса е да проследи логиката на естетическото образование.
Семинарите, при които се обсъждат проблемите, поставени в лекциите, са предназначени основно за онагледяване на теоретичния материал: визуализация на понятия чрез образи. Главна роля имат подбрани филми от документалното и игралното кино, по които студентите дискутират. В писмените работи (есета) за семинарите се отразява усвоеното от лекциите и впечатлението от филмите с цел достигане до по- цялостна естетическа нагласа и разбиране за художествена стойност. 
Презентациите, обвързани със самостоятелна работа, изискват студентите да демонстрират по какъв начин наученото в курса Естетика и теория на изкуството се отнася към избраните от тях специалности. Една обща задача е специфичното разбиране за Красиво и за творчество в модата, дизайна, киното, рекламата, живописта и графиката, музиката, хореографията, театъра, литературата, артмениджмънта, компютърните медийни технологии и други. Презентациите са групови, когато задачата е обща за няколко области. Представянето е на Power Point  или в друг, избран от студентите формат. При презентациите се демонстрира основно умението за аргументация и генериране на въпроси в хода на дискусиите.
Темата на курса – Естетика, предполага акценът в изграждането на практически умения за четене и писане на научен текст да се постави върху формата Философско/Естетическо есе. Поради това разглежданите автори са в мнозинството си от традицията на философската есеистика. Специфичните изисквания за философско есе спрямо Курсовата работа или Научното есе се прецизират предварително, като обемът е същият: от 5 до 15 страници. Умението за писане на философско/естетическо есе се развива успоредно с уменията за съставяне на анотация, реферат или изготвяне на научна библиография.
КОМПЕТЕНЦИИ:


Успешно завършилите курса студенти:

1) знаят: 
Основни факти от историята на естетическите учения от античността до края на XX век; най-важните философски теории и автори с изтъкнатите от тях базисни естетически понятия; устойчиви философско-естетически кодове, възпроизвеждани във всички изкуства, основно в класически литературни произведения; съвременното състояние на направленията и дебатите по темата за естетическото и «края на изкуството».
2) могат:

да мотивират връзките между отделните научни области през естетика; да виждат практическата приложимост на придобитите знания; да свързват естетическата и етическата проблематика; да различават критериите за творчество и новаторство и да дискутират аргументирано; да отчитат спецификите на отделните изкуства; да разбират естетическото образование като дългосрочна задача; да пишат философско есе. 

ОСНОВНА КНИГА (ТЕКСТ) НА КУРСА:

(Книгата съдържа преподавания материал. Допустимо е препоръчването на два или три учебника, когато преподаваният материал е от няколко научни област.)

1. Учебно помагало – 2 антологии от текстове по темата на курса: Естетика и теория на изкуството – 790 с.; Сигнатури в Библиотеката на НБУ: PHIB 407; PHIB 311. Подбор: Л. Денкова. За курса: помагало със сигнатура GENB029.
2. Ханс-Георг Гадамер. Актуалността на красивото. Изкуството като игра, символ и празник. Превод Д. Денков. София, ИК Критика и хуманизъм, 2000, 92 с.
3. Шилер. Върху естетическото възпитание на човека в поредица писма (1795). – В: Шилер. Естетика. Превод Валентина Топузова. София, Издателство Наука и изкуство, 1981, с. 449 – 549. Наличен текст в MOODLE.
4. Пол Валери. Реч за естетиката, 20 с. (Discours sur l’esthétique, 1937).  Наличен превод в  MOODLE. 
ТЕХНИЧЕСКО ОСИГУРЯВАНЕ НА ОБУЧЕНИЕТО:

(използване на мултимедия, слайдове, учебни филми, уеб-базирани материали, CD, албуми и др.)


1) За провеждане на лекционните часове са необходими:


Мултимедия, учебни филми, уеб-базирани материали, CD

2) За провеждане на практическите занимания са необходими:

Мултимедия за достъп до електронни галерии по изкуствата; съдействие на Киноклуба към НБУза прожектиране на филми по заявка; съдействие на Театъра на НБУ за една финална презентация – предоставяне на зала и професионално напътствие.
ЕЗИК НА ПРЕПОДАВАНЕ:

· български

П Р И Л О Ж Е Н И Я:

Приложение 1.  Описание на курса 
· Основни понятия, факти, реалии, автори. 
Основните понятия, разглеждани в курса, оформят втория тематичен блок и се разглеждат всеки път съобразно спецификата на десетте теоретико-исторически теми от блок Естетика през първия семестър и десетте конкретни теми през втория семестър от блок Изкуства. Основните автори с подбрани текстове, представящи кратко и релевантно тези понятия, фактите и реалиите от областта на теорията и историята на естетиката, са подредени в двете антологии по хронологичен и тематичен принцип (в общ обем от 790 с.). Там, където основните автори не са включени в антологиите, текстовете по дадено понятие се посочват като библиография за самостоятелна работа и/или се влагат сканирани в Moodle.
Всяка тема изтегля от множеството няколко базисни понятия – двойки понятия или редица от изводими понятия - и засяга, доколкото е възможно, връзката им с останалите с цел поддържане на цялостна картина на естетическото знание и неговите методи. 
Естетически понятия: естетика – теория; поетика (poiesis): създаване и пресъздаване; изкуство, оригиналност, естетически опит – преживяване – памет; естетизация и въздействие; сетивност, сетивно познание, подражание – мимесис; идеал, форма, вещ – модел – идея; отражение; вкус, субективно и обективно; универсално и конкретно; представа, репрезентация – въображение – реалност; естетически чувства, приятно и полезно, удоволствие; ред, красиво, красиво-и-добро /калон-каи-агатон/, характеристики на красивото: симетрия, мяра, хармония, смисъл; красиво и възвишено; въображение и реалност, истина и илюзия, eстетическо съждение, стил, код, образец, символ, знак, класическо и модерно, критерий и оценка, ценност (аксиология на естетическото; трагично и комично; норма – нормативна естетика, автор и творба, гений, талант, виртуоз; страст, уникалност и комуникативност на произведението на изкуството; символ – образ – фигура – разказ – код – знак – писмо/текст – метафора; мяра и число, структура и композиция; съдържание и смисъл на изкуството, морално измерение, когнитивна стойност на изкуството, концептуално изкуство, игра, незаинтересованост и непосредственост, интуиция, естетическа свобода, новост, тема и интерпретация, потребност от изкуство; среда на изкуството; теории на изкуството: феноменология на изкуството, психология на изкуството, семиотика на изкуството, история на изкуството, философия на изкуството, социология на изкуството.
Автори с откъси от основни текстове по съдържанието на учебните помагала (по сигнатури PHIB 104; PHIB 311; PHIB 407; GENB029): Жан-Пиер Вернан, Човекът: три в едно; Аспекти на личността в гръцката религия; Еврипид, Хиполит; Диоген Лаерций, Животът на философите. Протагор; Платон, Федър, Държавата, Пирът; Аристотел, За поетическото изкуство, Политика, Метафизика, Риторика; Плотин, Енеади, Порфирий, Пещерата на нимфите; Фичино, Коментар върху Платоновия пир за любовта; Пико дела Мирандола, Реч за достойнството на човека; Декарт, Второ размишление за природата на човешкия дух; Блез Паскал, Мисли; Корней, Разсъждение за полезността и частите на драматичното произведение;Хюм, Трактат за човешката природа; Лесинг, Хамбургска драматургия,  Шафтсбъри, Характеристики на хора, нрави, мнения и времена;  Е. Бърк. Философско изследване на произхода на нашите идеи за възвишеното и красивото; Кант, Наблюдения над чувството за красивото и възвишеното; Дидро, Парадокс за актьора; Шилер, Върху естетическото възпитание на човека; Театърът, разгледан като морален институт; А.Ф.Шлегел. Лекции за драматичното изкуство и литература; Хегел, Естетика: Цел на изкуството, Шопенхауер, Светът като воля и представа, втора медитация; Ницше, Раждането на трагедията от духа на музиката; Б. Кроче, Естетика: Интуицията и изкуството; Маркс, Човекът – универсален създател; Дюи, Човешка природа и поведение; Е. Касирер, Изследване на човека; Ясперс, Въведение във философията. Човекът; Е. Фром, Човекът за себе си; Пол Валери, Леонардо и философите; Хайдегер, Началото на художествената творба; Сартр, Екзистенциализмът е хуманизъм; Хана Арент, Човешката ситуация; Борхес, Избрано, Сферата на Паскал; В. Ворингер, Абстракция и вчустване. Проблематика на съвременното изкуство; Ортега-и-Гасет, Естетика в трамвая, Литературните жанрове, Идеята за театър; Томас Ман, Бърнард Шоу, Естетска политика;Р. Ингарден. Артистичната ценност и естетическата ценност. Проблемът за тяхната относителност; Теодор Адорно. Теории за произхода на изкуството; Гадамер, Актуалността на красивото. 
Тематичен план на заниманията по семестри
Първи семестър

Лекции

Лекция 1. ЧОВЕКЪТ – “ЕСТЕТИЧЕСКИ ФЕНОМЕН”

Тема: Човекът в неговите културни роли и кодове на дейността: homo creator, homo faber, homo liber, homo ludens, homo pictor (aestheticus), homo religiosus, animal symbolicum. Човекът като “естетически феномен” (Ницше). Има ли “естетическа антропология”?
Основни понятия: човешка природа, култура, потребност от изкуство, сетивно познание, красиво, човешка дейност и творчество, отношение към света; изкуство и идентичност. Автори: Декарт, Ницше, Хьойзинха, Касирер, Шелер, Ингарден, Дюи, Люк Фери.
Естетическо образование: 1 и 2 писмо от Шилер.

Лекция 2. ИСТОРИЯ НА КРАСОТАТА 
Тема: Въвеждане в дисциплинната област. Исторически характер на естетическото. Културите в оценностяването на сетивността - йерархии на възприятията /първенство на зрителните и слуховите възприятия за класическата естетика/. Архаична и класическа красота. Гръцката митология като извор на естетически кодове. Големите разкази – наративно изкуство, наративна идентичност. Илиада и Одисея: образците на естетически ценности.
Понятия: историчност, сетива и сетивност, възприятие и представа, пластичност и зрителност на античното красиво; мит, разказ и тълкуване, ценност и възпроизвеждане.
Автори: Умберто Еко, Жан-Пиер Вернан; Б. Богданов, Рикьор, Ясперс.
Естетическо образование: 3 и 4 писмо от Шилер.

Лекция 3. КРАСИВО – ДОБРО - БИТИЕ

Тема: Античната философия за Красотата и “Калокагатия”. Еротичният път на познание като път на философията. Философията като естетическа онтология. Изкуство и истина.
Понятия: красиво-и-добро /калокагатия/, истина, любов, съществуване, подражание, аналогия, потенциалност и актуалност.
Автори: Платон и авторите от неоплатоническата традиция.
Естетическо образование: 5 и 6 писмо от Шилер.

Лекция 4. ПОЕТИКА И ТВОРЧЕСТВО

Тема: Творчеството (poiesis) при Платон и Аристотел. Съвременната “пойетическа” теория на Пол Валери. Литература и херменевтика.
Понятия: Творчество, красота, създаване, подражание, въображение и реалност, художествена действителност, произход на художествената творба, жанр, философия на творчеството, поезия, реторика, херменевтика.

Автори: Платон, Аристотел, Пол Валери, Хайдегер, Яус.
Естетическо образование: 7 и 8 писмо от Шилер.

Лекция 5. АБСТРАКЦИЯ – ФОРМА - СИМВОЛ
Тема: Естетика на късната античност – Плотин (“Енеади”), Лонгин ("За възвишеното"). Средновековната естетика. Коментарите върху “Песен на песните”. Символното богословие и "грозните, неподобни образи" на Псевдо-Дионисий Ареопагит. Раждането на символната теория за изкуството и оценностяването на знаците. Основни естетически позиции на западното богословие и мистицизъм – Свети Августин, Майстер Екхарт, Тома Аквински. 
Понятия: абстракция, образ, символ, неподобие, грозно, невидимо, алегория, приближение и причастност, свръхсетивно, абсолютно, християнска естетика.
Естетическо образование: 9 и 10 писмо от Шилер.

Лекция 6. ИДЕАЛ – МОДЕЛ - ПЕРСПЕКТИВА
Тема: Естетика на Ренесанса и промяна на "чувствителността". Платоновата Академия във Флоренция. Марсилио Фичино и Пико дела Мирандола за "достойнството на човешкото". Въвеждане на перспективата. Хедонистична естетика на Лоренцо Вала. Истинският код на Леонардо да Винчи.

Понятия: перспектива, живопис, хедонизъм, епикуреизъм, сетивност, красиво, образ, модел, универсално и конкретно, свързване на идеално и реално.
Автори: Леонардо, Микеланджело, Пол Валери с “Въведение в метода на Леонардо да Винчи”, “Леонардо и философите”; Ортега-и-Гасет с “Джокондата”, Буркхарт, Лосев
Естетическо образование: 11 и 12 писмо от Шилер.

Лекция 7. РАЗУМ И ЧУВСТВА. КРАСИВО И ВЪЗВИШЕНО 
Тема: Естетиката на 17 и 18 век. Философията на Просвещението и естетическите теории на енциклопедистите: Дидро, Лесинг, Русо. Английската естетическа традиция  (Хюм, Бърк, Шафтсбъри). Класическата естетика на Баумгартен. Естетиката като “наука за красивото мислене”. Емпиризмът. Субективно и обективно в естетиката. Големите теми в трансценденталната естетика на Кант - "Критика на способността за съждение".
Понятия: човешка природа, разум, рационалистични теории, класицизъм, съждение /критика/, вкус, стандарт, норма, априори, непосредственост, свободна и добавена красота, грация, гений, красиво и възвишено, видове изкуства, произход на изкуството.
Основен текст за темата: “Критика на способността за съждение”. Помагало: “За красотата и изкуството. Фрагменти из историята на западноевропейската естетика от Ренесанса до романтизма XV-XIX век”. Встъпителна студия, подбор и обяснителни бележки Исак Паси. София: Издателство Наука и изкуство, 1975. 
Автори: Лонгин, Паскал, Кант, Гадамер, Хюм, Дидро, Лесинг. 

Естетическо образование: 13 и 14 писмо от Шилер.

Лекция 8. ЕСТЕТИКА И ФИЛОСОФИЯ НА ИЗКУСТВОТО
Тема: Естетика на немския романтизъм  и завършващите философски системи в Германия (Шелинг, Хегел). Шилер и Кант за естетическото съждение (в сравнителен аспект).

Понятия: идея, идеализъм, дух, смисъл, целевост, ценност /естетическа аксиология/; система на изкуствата и художествените форми; класически образец, универсалност, свързване на етическо и естетическо; романтичен идеал; индивидуално-особено; свобода, свят, “естетика на деня” и “естетика на нощта”; смисъл и значение на изкуството, иконология. 
Автори: Шилер, Новалис, Хегел, Шелинг, Панофски.
Естетическо образование: 15 и 16 писмо от Шилер.

Лекция 9. АПОЛОН И ДИОНИС. ИЗВОРИ НА МОДЕРНАТА ЕСТЕТИКА
Тема: Поврат в естетиката на XIX век с теориите на Шопенхауер, Киркегор. Теория на Фройд за изкуството като проява на подсъзнателното. Ницше и модерната естетика  (виждането за Дионисиевото и Аполоновото начало). 
Понятия: “Аз” и творчество, мощ и воля, страсти, изкуството като висше утвърждаване на човешкото, вечно завръщане, автономност и превъзходство на естетическото; големи метафори; фрагмент; философска есеистика.
Основен текст: “Раждането на трагедията от духа на музиката”.
Автори: Шопенхауер, Ницше; Борхес.
Естетическо образование: 17 и 18 писмо от Шилер.

Лекция 10. “ИЗКУСТВО ЗА ИЗКУСТВОТО”  НА XX ВЕК 
Тема: Многообразие на теченията в изкуството от края на XIX век (импресионизъм, символизъм, експресионизъм, абстракционизъм, кубизъм, формализъм и др.) и философско-естетическите ориентации през XX век (екзистенциализъм, философия на живота, херменевтика, феноменология, аналитична философия и др.). Позиция на “чистото изкуство” (l’art pour l’art). Автентичност и извъннормативност на изкуството. “Концептуално изкуство”. Дебатът за “края на изкуството” от 80-те години на XX век.
Понятия: чисто изкуство, форма, абстракция, без-образност, постмодерност, деконструкция, екзистенциализъм, битие на творбата.
Автори: Бодлер, Дерида, Хайдегер, Артър Данто с текст “Приближавайки края на изкуството”.
Естетическо образование: 19 и 20 писмо от Шилер.

Практически занимания
Семинар 1. Тема: Живот и изкуство. Естетика и всекидневие. Ценностите и животът-ценност. Изкуство и очарование. Филм: “Невероятната съдба на Амели Пулен”. Текстове: Хосе Ортега-и-Гасет, “Естетика в трамвая”; К. Чапек, “Живот”, “Природа”, “Изъм”, “Творчески” от “Критика на думите”. 
Семинар 2. Тема: Талант и гений. Творчество и деструктивност. Добро/красиво/конструктивно – зло/грозно/деструктивно. Филм: “Амадеус”. Текстове: Кант и Гадамер за гения; Ницше, “Раждането на трагедията от духа на музиката”; В. Бенямин, “Деструктивният характер”; Е. Фром, “Анатомия на човешката деструктивност”.
Семинар 3. Тема: Красиво, истина, любов. Филми: “Тигър и сняг”; “Angel-A”. Текстове: Платон, “Пирът”, “Федър”, “Държавата”; Песен на песните; Морис Недонсел, “Ценността на любовта”.
Презентация и обсъждане 1.
Дискусия по образователния филм на BBC “Пътешествието на Одисей”: актуални ли са античните ценности днес? Как да се разбира философското съдържание на изкуството? Може ли киното да поражда философски въпроси, а философията да говори за кино?
Презентация и обсъждане 2.

Дискусия по самостоятелно подготвените реферати върху книгата на Умберто Еко “История на красотата”.
Самостоятелна работа на студентите: 

(Вид на самостоятелната работа. Проверка и индивидуална работа със студентите.)   

Самостоятелната работа през първия семестър е:
Подготовка на реферати по научна литература; изготвяне на анотации за филми и есета по посочените към филмите философски текстове.
Втори семестър

Учебното помагало за втория семестър е: “The Oxford Handbook of Aesthetics. Part III. Aesthetic issues of specific artforms: Music; Painting; Literature; Architecture; Sculpture; Dance; Theatre; Poetry; Photography; Film. Oxford University Press, 2005, p. 489-646.
Лекции

Лекция 11. Тема: Архитектура.
Понятия: хармония, симетрия, идея, модел, норма, репрезентация, символ
Автори: Витрувий, Шопенхауер, Буркхарт, Ворингер, Дюби.
Естетическо образование: 21 и 22 писмо от Шилер.

Лекция 12. Тема: Живопис и графика
Понятия: въображение, образ, идеал, модел, фигура, перспектива, цвят, светлина и сянка /контраст/, естетически предмет, картина, рисунка, ескиз.
Автори: Леонардо, Микеланджело, Алберти, Лоренцо Вала, Шелинг, Пол Валери, Ортега-и-Гасет, Дерида.
Естетическо образование: 23 и 24 писмо от Шилер.

Лекция 13. Тема: Скулптура
Понятия: форма, представа, аналогия, тяло, пространство, пластика
Естетическо образование: 25 и 26 писмо от Шилер.

Лекция 14. Тема: Театър
Понятия: естетически Аз, роля, игра - действие, подражание, представяне - пърформанс,  трагично и комично, знак.
Автори:Еврипид, Шекспир, Дидро, Ортега-и-Гасет с текст “Идеята за театър”, Борхес.

Естетическо образование: 27 писмо от Шилер и ”Върху необходимите граници при употребата на красиви форми (1795)”.

Лекция 15. Тема: Литература
Понятия: поезия и поетичност; текст, език на изкуството, интерпретация /херменевтика/; автор и творба; реторика, креативност, оригиналност, естетическо познание, интуиция, художествена стойност, философичност, културни кодове, метафора, символ.
Автори: Аристотел с “Поетика” и “Реторика”, Хайдегер с текст “Началото на художествената творба”; Ясперс, Борхес. 

Лекция 16. Тема: Музика
Понятия: хармония, число, естетическо въздействие, тема и интерпретация, класическо и модерно, ритъм, консонанс и дисонанс, импровизация, изразителност, инвенция.
Автори: Платон, Аристотел, Хегел, Ницше, Ханслик, Адорно

Лекция 17. Тема: Танцово изкуство
Понятия: движение, ритъм, хармония, естетическо пресъздаване, симетрия и асиметрия
Лекция 18. Тема: Фотография
Понятия: възпроизводимост, естетически миг, памет, време, светлина
Автори: Ролан Барт, Мерло-Понти
Лекция 19. Тема: Филмово изкуство. Философия и филми.
Понятия: ценности, уникалност и комуникативност, смисъл, конкретно и универсално, естетически чувства, реализъм.
Лекция 20. Тема: Актуалността на красивото. Съвременното изкуство като игра, символ и празник. Основен посочен текст от Гадамер в сравнение с дебата от 80-те години на XX век за края на изкуството. Бъдещето на изкуството.
Практически занимания
Семинар 1. Тема: Въображение и реалност. Уникалност и повторимост на произведението на изкуството. Филми: “Матрицата”; “В какво се превръщат мечтите”; “Голяма риба”. Текст: Валтер Бенямин, “Художественото произведение в епохата на неговата техническа възпроизводимост”.
Семинар 2. Тема: Силата на поезията. Красивото слово. Въздействие на изкуството. Идеалният Аз на изкуството. Филми: “Обществото на мъртвите поети”, “Кралят на рибарите”, “Алиса в страната на чудесата”. Текстове: Уолт Уитман, Аристотел, “Реторика”, “За поетическото изкуство”. 
Семинар 3. Тема: Новите изкуства и тяхната съвременна среда: дизайн, медии, интернет, компютърни технологии. Изкуството за бъдещето. Философията за бъдещето. Филм: “Една Одисея в космоса 2001”. Текст на Ортега-и-Гасет “Учението за гледната точка”. Сборник “Какви ще бъдат философите на утрешния ден?”; Андре Конт-Спонвил, Люк Фери, “Мъдростта на модерните”.
Презентация и обсъждане 1.

1/ Мода и реклама. Изкуството в епохата на консуматорското общество. Филми: “Божи човек” и “Дяволът носи Прада”. Текст за модата на Жил Липовецки. 2/ Анимация и естетика: непосредствените философски послания. Филми: Шрек, Таласъми ООД, У.О.Л.И. Ледена епоха. Текст на Ницше, “Веселата наука”
Презентация и обсъждане 2.
Финална презентация на студентите от 21 специалности. Всяка група студенти от дадена спецалност произнася 5-минутна, подготвена в екип реч за естетиката по примера на “Реч за естетиката” на Пол Валери, указана като един от основните текстове за курса. Всяка реч е от гледна точка на избраната специалност.
Самостоятелна работа на студентите
(Вид на самостоятелната работа. Проверка и индивидуална работа със студентите):
Самостоятелната работа на студентите се състои в подготвяне на презентациите и семинарите в извънаудиторно време. Проверката се осъществява по време на аудиторните часове, а указанията за подготовка на семинари, участие в дискусии и писане на есета се дават общо, в края на всяко занятие от курса, както и като индивидуални консултации в приемното време в офис 110/1. Уточняващи въпроси и текущи задачи се поставят още чрез дискусионния форум на курса в MOODLE. Специфична задача във втория семестър са преводите от английски език по темите в Оксфордския наръчник по естетика.
1.2. Литература
1. Августин, Свети Аврелий (2006). Изповеди. Превод Анна Б. Николова. София: ИК Изток – Зпапад.
2. Аврамов, Димитър (1969). Естетика на модерното изкуство. София: Издателство Наука и изкуство.

3. Адорно, Теодор (2002). Естетическа теория. Превод Силвия Вълкова, Стилиян Йотов.София: АГАТА-А.
4. Аристотел (1975). За поетическото изкуство. Превод Александър Ничев. София: Издателство Наука и изкуство.
5. Аристотел (1986). Реторика. Превод Александър Ничев. София: Издателство Наука и изкуство. 

6. Аристотел (1979). За душата. Превод Марко Марков. София: Издателство Наука и изкуство.
7. Башлар, Гастон (1988). Поетика на пространството. София: Народна култура.
8. Бахтин, Михаил (1983). Въпроси на литературата и естетиката. Превод Надежда Чекарлиева, Димитър Кирков. София: Издателство Наука и изкуство.
9. Бенямин, Валтер (2000). Озарения. Превод Анастасия Рашева и др. София: ИК Критика и хуманизъм.
10. Богданов, Богдан (1985). Мит и литература. Типологични проблеми на старогръцката литература до епохата на елинизма. София: Наука и изкуство.
11. Бодлер, Шарл (1978). Естетически и критически съчинения. Превод Лилия Сталева. София: Наука и изкуство.
12. Борхес, Хорхе Луис (1989). Вавилонската библиотека. Превод Анна Златкова, Роза Хубеш. София: Народна култура.
13. Бърк, Едмънд (2001). Философско изследване на произхода на нашите идеи за възвишеното и красивото. Превод Василена Доткова и Еньо Стоянов. София: Издателство “Кралица Маб”.
14. Буркхарт, Якоб (1987). Култура и изкуство на Ренесанса в Италия. Превод Х. Костова-Добрева. София: Издателство наука и изкуство.
15. Валери, Пол (1988). Човекът и раковината. Есета. Превод Христина Кочемидова. София: Нардона култура.
16. Вернан, Жан-Пиер (1998). Мит и мислене при древните гърци. Првод Любомира Радоилска. София: ИК Критика и хуманизъм.
17. Вернан, Жан-Пиер (2004). Индивидът, смъртта, любовта. Аз и другият в древна Гърция. Превод Н. Панова, Л. Денкова. София: Нов български университет. 
18. Ворингер, Вилхелм (1993). Абстракция и вчувстване. Превод Никола Георгиев. София: Наука и изкуство.
19. Гадамер, Ханс-Георг (1997). Истина и метод. Основни черти на една философска херменевтика. Превод Димитър Денков. Плевен: ЕА.
20. Гадамер, Ханс-Георг (2000). Актуалността на красивото. Изкуството като игра, символ и празник. Превод Димитър Денков. София: ИК Критика и хуманизъм.
21. Дидро, Дьони (1981). Естетика и теория на изкуството. Превод Катерина Киселова. София: Наука и изкуство. 
22. Диоген Лаерций (1985). Животът на философите. Превод Тодор Томов. София: Народна култура.
23. Европейска философия XVII - XVIII век. Антология (1994). София:УИ “Св. Климент Охридски”.
24. Европейски екзистенциалисти. Антология /”Философия за всички”/ (1993). София: Издателство Просвета.
25. Естетика на немския романтизъм. Предговор, встъпителна студия и съставителство Исак Паси (1984). Превод Харитина Костова-Добрева. София: Издателство Наука и изкуство.
26. За красотата и изкуството.Фрагменти из историята на западноевропейската естетика от Ренесанса до романтизма XV – XIX век (1975). Встъпителна студия, подбор и обаснителни бележки Исак Паси.Паси. София: Издателство Наука и изкуство.
27. История на красотата (2006). Представена от Умберто Еко. София: Кибеа.

28. Кандински, Василий (1998). За духовното в изкуството. Точка и линия в равнината. Превод Никола Георгиев. София: ЛИК.
29. Кант, Имануел (1980). Критика на способността за съждение. Превод Цеко Торбов. София: Издателство на Българската Академия на науките.
30. Кант, Имануел (1998). Избрани произведения 1755-1770. Превод Анастасия Рашева и др. София: Университетско издателство “Св. Климент Охридски”.
31. Кларк, Кенет (2006). Въведение към Рембранд. Превод Никола Георгиев. София: Издателство Български художник.
32. Кроче, Бенедето (2006). Естетика. София: Издателство Рива 
33. Лайбниц, Готфрид Вилхелм (1974). Нови опити върху човешкия разум. Превод Тома Томов. София: Издателство Наука и изкуство.

34. Леонардо (1997). Трактат за живопистта. Превод Владимир Свинтила. София: Издателство ЛИК.
35. Лесинг, Готхолд Ефраим (1978). Лаокоон, или за границите между живописта и поезията. Превод Иван Атанасов. София: Наука и изкуство.

� a + b + c = d + e + f  = 100%


� s + t + u + v = 100% Преподавателите решават кои форми на оценяване да използват при финалния изпит и каква да бъде относителната тежест на всяка от тях.





_1103187448.doc









